העיירה דיאקופטו Diakopto שוכנת בצפון הפלופונס, היא עיירה המתאימה לעצירת לילה אחד בדרך מאתונה לצפון יוון, אל כפרי זגוריה, לאי לפקדה או לקרפניסי, נמצאת כשעתיים וחצי מאתונה. סעו תחילה לכיוון תעלת קורינטוס ואז המשיכו או על האוטוסטרדה או על כביש החוף של צפון הפלופונס עד דיאקופטו.
מדיאקופטו יוצאת הרכבת הנוסעת עד קלאבריטה Kalavryta. הרכבת מדיאקופטו לקלבריטה נוסעת נסיעה של כשעה בתוך אחד הקניונים המרהיבים והמיוחדים ביותר של הפלופונס בתוך נופים מקסימים ובעליה איטית עד הישוב קלבריטה על ראש ההר ובדרך רק תחנה אחת. בהחלט חוויה מומלצת אם יש לכם את הזמן או במסגרת טיול לצפון יוון.
לוח זמני נסיעה של הרכבת בהמשך.
לוח הזמנים עשוי להשתנות גם בין עונות השנה. מומלץ לוודא מראש אם נוסעים במיוחד.
באופן כללי, לא ניתן לרכוש כרטיסים מראש.
אם אתם רוצים להבטיח את מקומכם על הרכבת, ניתן לרכוש כרטיסים לרכבת זו מכל תחנת רכבת ביוון מראש, תוכלו לבצע זאת ע"י רכישה של כרטיסים עם הגעתכם הראשונית ליוון גם בתחנת הרכבת של נמל התעופה באתונה או כל נמל תעופה אחר.